LIGJ
Nr. 40/2020

PËR DISA NDRYSHIME DHE SHTESA NË LIGJIN NR. 9870, DATË 4.2.2008,
“PËR STANDARDIZIMIN”, TË NDRYSHUAR[footnoteRef:2] [2: 	 Ky projektligj është në përputhje dhe për zbatimin e kërkesave të standardit shqiptar, i cili specifikon strukturën e të dhënave për sistemet e telematikës në transportin e qarkullimin rrugor - Identifikimi automatik i automjeteve dhe pajisjeve - Kodifikimi dhe struktura e të dhënave, SSH EN ISO 14816:2005 (ose me çdo amendim apo ripublikim të tij në të ardhmen).] 


Në mbështetje të neneve 78 e 83, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Në ligjin nr. 9870, datë 4.2.2008, “Për standardizimin”, të ndryshuar, bëhen këto ndryshime dhe shtesa:

Neni 1

Në nenin 8 bëhen ndryshimet e mёposhtme:
1. Në pikën 5 bëhen kёto ndryshime: 
a) Fjalia e parë ndryshohet si më poshtë:
“5. DPS-ja është Autoriteti Kombëtar i Notifikimit dhe Pika Kombëtare e Referimit në OBT dhe në CEFTA për projektstandardet, projektrregullat teknike dhe projektprocedurat e vlerësimit të konformitetit me ndikim në tregti.”.
b) Në paragrafin e dytë, fjalët “pranë Ministrisë së Ekonomisë, Tregtisë dhe Energjetikës për çdo notifikim të saj pranë OBT-së.” zëvendësohen me fjalёt “pranë ministrisë përgjegjëse për ekonominë, për çdo notifikim të saj pranë OBT-së dhe CEFTA-s.”.
2. Pas pikës 6 shtohet pika 7 me këtë përmbajtje:
“7. Drejtoria e Përgjithshme e Standardizimit është Administratori Kombëtar i Regjistrimit për Lëshuesit (NRA/I).”.

Neni 2

Në nenin14 bëhen këto ndryshime:
1. Në shkronjën “ë”, pas fjalës “informacioni” shtohen fjalët “për tregun e brendshëm dhe atë unik europian”. 
2. Në fund të shkronjës “f” shtohen fjalët “dhe Marrëveshjes së Tregtisë së Lirë me Europën Qendrore (CEFTA).”.
3. Pas shkronjës “f” shtohet shkronja “f/1” me këtë përmbajtje:
“f/1) zbaton detyrimet që rrjedhin nga zbatimi i direktivave dhe i rregulloreve të Bashkimit Europian për standardizimin dhe fushat që lidhen me të, si dhe është pikë kontakti për dhënien e informacionit për disa nga produktet që vendosen në treg.”.




Neni 3

Ky ligj hyn në fuqi 15 ditë pas botimit në Fletore Zyrtare.


Miratuar nё datёn 23.4.2020

Shpallur me dekretin nr. 11470, datë 30.4.2020 të Presidentit të Republikës së Shqipërisë, Ilir Meta.

